Kornblume (Bar)

**บาร์ Kornblume** ตั้งอยู่ในเขต CBD (Central Business District) ของเขตผู้รอบรู้ มหานครไซเนีย อยู่ชั้นใต้ดินของอาคาร Brandenburg Building เป็นบาร์ที่ขึ้นชื่อเรื่องอาหารและเบียร์สูตรต้นตำรับจากจักรวรรดิ █████ และเปิดทำการในเวลา 12.30-22.00 น. ของทุกวัน หากวันไหนไม่มีพนักงานที่เป็นมนุษย์คอยคุมร้าน จะมีดรอยด์มนุษย์นามว่า*วิลเฮล์ม*มารับหน้าที่ดูแลแทน

## ความเป็นมา

บาร์ Kornblume ถูกสร้างขึ้นมาเมื่อ 5 ปีก่อนที่ไซเนียและโลกจะล่มสลาย ผู้จดทะเบียนร้าน (และเจ้าของร้าน) คือ **อเล็กซานเดอร์ ฟอน บราวน์** แต่แท้จริงแล้วไม่เคยมีตัวตนของบุคคลนี้ในมหานครไซเนียมาก่อน มีเพียงลูกจ้างหลักสองคนที่คอยดูแลร้านนี้คือแวร์เนอร์ เวเบอร์ และฮูโก้ โคห์เลอร์ ซึ่งเป็นนายทหารหน่วยไซเบอร์ที่ถูกส่งมาทำภารกิจเก็บข้อมูลที่มหานครไซเนีย จนกว่าสงครามจะจบลง (ซึ่งจริงๆ โลกก็ล่มสลายไปก่อนสงครามจะยุติอยู่ดี)

แม้ว่าร้านจะมีเพียงชั้นเดียว หากแต่หลังครัวยังมีทางเข้าลับที่ลงไปยังชั้นใต้ดินอีกสองชั้น ชั้นที่สองนั้นเป็นห้องเก็บของและห้องพักสำรองของพนักงาน (หรืออดีตสายลับ) อีกสองห้อง และชั้นที่สามนั้นเป็นศูนย์บัญชาการย่อย ที่สามารถติดต่อกับดินแดนปิตุภูมิได้ด้วยสัญญาณทางไกลที่เข้ารหัสซับซ้อนจนยากที่จะแกะรอยได้

## ภารกิจที่แท้จริงของร้าน Kornblume

นี่คือภารกิจที่บรรดาสายลับของร้านจะต้องทำอย่างต่อเนื่อง จนกว่าจะได้รับคำสั่งอื่นจากดินแดนปิตุภูมิ

### [จับตามองบรรดาสายลับด้วยกัน]

เป็นหนึ่งในหน้าที่หลักของพวกเขาเลยก็ว่าได้ โดยจะต้องเป็นผู้ประสานงานและและเปลี่ยนข้อมูลของบรรดาสายลับจักรวรรดิ █████ ด้วยกัน เพื่อให้ภารกิจของคนอื่นๆ เป็นไปได้ด้วยดี และจับตามองว่าใครบ้างที่ส่อแววทรยศ ซึ่งพวกเขาจะตามเก็บในภายหลัง พร้อมกับส่งต่อภารกิจให้สายลับคนอื่นดำเนินการต่อไป

### [โครงการ Die Wahre Geschichte]

**Die Wahre Geschichte** หรือ **The True History** เป็นโครงการเก็บสำรองข้อมูลประวัติศาสตร์ ที่ถูกคัดกรองออกมาเนื่องจากกระทบต่อความมั่นคงของบ้านเมือง หรือแม้แต่ข้อมูลทั่วไป ทั้งในจักรวรรดิ █████ และประเทศอื่นๆ ที่ไปเก็บมาได้ เพื่อที่จะปกป้องตนเองในกรณีที่แพ้สงคราม และขัดขวางการ "เขียนประวัติศาสตร์ใหม่โดยผู้ชนะ" ด้วยการเผยแพร่ประวัติศาสตร์ "ที่แท้จริง" ออกมาในช่วงหลังสงครามจบนั่นเอง

จากบทเรียนตั้งแต่ยุคสงครามโลกครั้งที่สอง และสงครามอื่นๆ หลังจากนั้นนับร้อยปี ทางจักรวรรดิ █████ ได้ตระหนักถึงการเก็บรักษาข้อมูลเหล่านี้ เพื่อไม่ให้ถูกประนามว่าเป็นประเทศบ้าสงครามที่เหี้ยมโหด (แม้ว่าประเทศอื่นจะไม่ต่างกันเลยก็ตาม) โดยเก็บข้อมูลต่างๆ ในมหานครไซเนียแห่งนี้ไปด้วย

นอกเหนือจากนั้น เซิฟเวอร์ข้อมูลนี้ยังเชื่อมถึงเซิฟเวอร์แม่ที่ จักรวรรดิ █████ รวมถึงบนอาณานิคมที่ดาวอังคารและดาวอื่นๆ อีกด้วย

สำหรับฮูโก้ผู้ดูแลภารกิจนี้ เขายังได้รับคำสั่งล่วงหน้าในกรณีที่สงครามสิ้นสุดลงเพิ่มเติมว่า หากมีกลุ่มผู้จารึกประวัติศาสตร์ต่างๆ ในทางที่ผิด (ในฐานะของผู้ชนะสงคราม) และมีการบิดเบือน เขาจะต้องรับหน้าที่นำข้อมูลเหล่านั้นไปแทนที่ และสังหารผู้ที่บิดเบือนเหล่านั้นเสีย ซึ่งหนึ่งในเป้าหมายที่ต้องจับตามองนั้นยังมีองค์กร Re-Past ของเดฟิน่า รีพาสต์อีกด้วย

### [ภารกิจหลังเข้าระบบลูป และหลังหลุดลูป]

แต่ทั้งนี้ทั้งสองภารกิจก่อนหน้าได้จบหน้าที่ของมันเอง นับตั้งแต่ที่ฮูโก้และแวร์เนอร์รู้ว่าโลกข้างนอกได้ล่มสลายไปแล้ว ตัวแวร์เนอร์จึงตัดสินใจเป็นอิสระและหางานใหม่ทำ พร้อมกับเลี้ยงครอบครัวใหม่ของตัวเอง ส่วนฮูโก้เองก็อยู่เฝ้าร้านคนเดียว และเมื่อได้มิคาเอลกับวิคเตอร์เข้ามาเป็นแนวร่วม พวกเขาก็ตัดสินใจก่อตั้งกลุ่มคอร์นฟลาวเวอร์เสียเลย

ซึ่งภารกิจของพวกเขาในช่วงติดลูปก็เป็นการสืบหาความจริงเกี่ยวกับระบบลูป และช่วยเหลือชาวไซเนียด้วยกันเท่าที่จะทำได้ ~~เนื่องจากความผีเข้าผีออกของเจ้าหน้าที่ตำรวจที่ไม่เหมือนกันในแต่ละลูป~~ อีกทั้งลูปสุดท้ายยังนำกองกำลังจักรกลและอาวุธหนักจากศูนย์บัญชาการย่อยที่เขตอื่นๆ มาร่วมต่อกรกับไซป้าอีกด้วย

หลังจากที่หลุดจากลูปแล้วพบความจริงว่าอยู่ในโลกจำลองแล้ว ฮูโก้ก็ตัดสินใจเปลี่ยนจุดประสงค์ของกลุ่มคอร์นฟลาวเวอร์ เป็นการรวบรวมคนบ้านเดียวกันจากจักรวรรดิ █████ แทน เพื่อที่จะได้รู้ความเป็นไปของบรรดาสายลับและผู้ลี้ภัยจากสงครามนั่นเอง

ในภายหลัง ฮูโก้ตัดสินใจมอบข้อมูลของ Die Wahre Geschichte ให้กับเดฟิน่า รีพาสต์เพื่อไปสานต่อบันทึกประวัติศาสตร์ เพราะเขาเองก็ทำอะไรกับข้อมูลเหล่านี้ไม่ได้อีกแล้ว